Fælles forslag til RÅDETS FORORDNING om ændring af forordning (EU) nr. 36/2012 om restriktive foranstaltninger på baggrund af situationen i Syrien /* JOIN/2014/037 final - 2014/0323 (NLE) */





BEGRUNDELSE (1) Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien gav virkning til Rådets afgørelse 2011/782/FUSP[1]. Rådets afgørelse 2012/739/FUSP[2] ophævede og erstattede afgørelse 2011/782/FUSP. Den 1. juni 2013 udløb afgørelse 2012/739/FUSP. Den blev efterfulgt af afgørelse 2013/255/FUSP, som gælder indtil den 1. juni 2014. (2) Rådets afgørelse 2014/XXX/FUSP af XXX ændrede Rådets afgørelse 2013/255/FUSP for at muliggøre iværksættelsen af yderligere restriktive foranstaltninger over for Syrien, især vedrørende flybrændstof og visse brændstofadditiver. (3) Der er behov for yderligere handling fra Unionens side for at gennemføre disse foranstaltninger. Unionens højtstående repræsentant for udenrigsanliggender og sikkerhedspolitik og Europa-Kommissionen foreslår at ændre forordning (EU) nr. 36/2012 i overensstemmelse hermed. 2014/0323 (NLE) Fælles forslag til RÅDETS FORORDNING om ændring af forordning (EU) nr. 36/2012 om restriktive foranstaltninger på baggrund af situationen i Syrien RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien[3], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Rådets forordning (EU) nr. 36/2012[4] giver virkning til de fleste af de foranstaltninger, som afgørelse 2013/255/FUSP foreskriver. (2) Den ... november 2014 vedtog Rådet afgørelse 2014/.../FUSP om ændring af afgørelse 2013/255/FUSP for at forhindre salg, levering, overførsel og eksport af flybrændstof og brændstofadditiver, uanset om de har oprindelse i Unionen eller ej, til personer, enheder eller organer i Syrien eller til anvendelse i Syrien. (3) Endvidere bør det forbydes at levere finansieringsmidler eller finansiel bistand, herunder finansielle derivater, samt forsikring og genforsikring til personer, enheder eller organer i Syrien eller til anvendelse i Syrien, hvad angår salg, levering, overførsel og eksport af flybrændstof og brændstofadditiver til Syrien eller til anvendelse i Syrien. (4) Det er nødvendigt at fastlægge en altomfattende klausul om anti-omgåelse, som forbyder bevidst eller forsætligt at deltage i aktiviteter, hvis formål eller virkning er at omgå bestemmelserne i denne forordning. (5) Da disse foranstaltninger falder ind under traktatens anvendelsesområde, er lovgivning på EU-plan nødvendig for deres gennemførelse, navnlig for at sikre, at de økonomiske aktører i alle medlemsstater anvender dem ensartet. (6) Forordning (EU) nr. 36/2012 bør derfor ændres — VEDTAGET DENNE FORORDNING: Artikel 1 I forordning (EU) nr. 36/2012 foretages følgende ændringer: (1) Som artikel 8a indsættes følgende: "Artikel 8a 1. Det er forbudt: a) at sælge, levere, overføre eller eksportere flybrændstof og brændstofadditiver, jf. bilag VIII, direkte eller indirekte til personer, enheder eller organer i Syrien eller til anvendelse i Syrien. b) at levere finansieringsmidler eller finansiel bistand, herunder finansielle derivater, samt forsikring og genforsikring i forbindelse med salg, levering, overførsel og eksport af flybrændstof og brændstofadditiver, jf. bilag VIII, til personer, enheder eller organer i Syrien eller til anvendelse i Syrien. c) at yde mæglervirksomhed i forbindelse med salg, levering, overførsel og eksport af flybrændstof og brændstofadditiver, jf. bilag VIII, til personer, enheder eller organer i Syrien eller til anvendelse i Syrien. 2. Bilag VIII omfatter flybrændstof og brændstofadditiver, som er fremstillet specifikt til flybrændstof af petroleumstypen. 3. Uanset stk. 1 kan medlemsstaternes kompetente myndigheder, jf. webstederne i bilag III, på vilkår, som de finder hensigtsmæssige, give tilladelse til salg, levering, overførsel eller eksport af flybrændstof og brændstofadditiver, jf. bilag VIII, til personer, enheder eller organer i Syrien eller til anvendelse i Syrien efter at have konstateret, at flybrændstoffet og brændstofadditiverne: a) er nødvendige for leveringen eller letter leveringen af bistand, som ydes i Syrien af De Forenede Nationer eller organer, som handler på deres vegne, med humanitære formål, såsom levering eller lettelse af levering af bistand, herunder beholdninger af lægemidler og medicinsk udstyr, fødevarer eller transport af humanitære hjælpearbejdere og relateret bistand, eller til evakueringer fra Syrien eller inden for Syriens grænser. b) udelukkende er til civile luftfartøjer, som opererer inden for Syriens grænser. 4. De pågældende medlemsstater underretter inden fire uger de øvrige medlemsstater og Kommissionen om enhver tilladelse, der er givet i medfør af denne artikel. 5. Forbuddet i stk. 1 finder ikke anvendelse på flybrændstof og brændstofadditiver, jf. bilag VIII, der udelukkende anvendes af civile luftfartøjer, som flyver fra eller til lufthavne i Syrien eller transiterer Syrien." (2) Som artikel 27a indsættes følgende: "Artikel 27a 1. Bevidst eller forsætlig deltagelse i aktiviteter, hvis formål eller virkning er at omgå bestemmelserne i denne forordning, er forbudt." (3) Bilaget til denne forordning indsættes som bilag VIII til forordning (EU) nr. 36/2012. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] Rådets afgørelse 2011/782/FUSP af 1. december 2011 om restriktive foranstaltninger over for Syrien og om ophævelse af afgørelse 2011/273/FUSP (EUT L 319 af 2.12.2011, s. 56). [2] Rådets afgørelse 2012/739/FUSP af 29. november 2012 om restriktive foranstaltninger over for Syrien og om ophævelse af afgørelse 2011/782/FUSP (EUT L 330 af 30.11.2012, s. 21). [3] EUT L 147 af 1.6.2013, s. 14. [4] Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT L 16 af 19.1.2012, s. 1). "BILAG VIII" Jetbrændstof og brændstofadditiver som omhandlet i artikel 8a Nr. || Beskrivelse || KN-kode (1) Antibankningsadditiver, f.eks. tetraethylbly Præparater til modvirkning af bankning fremstillet på basis af tetraethylbly: Præparater til modvirkning af bankning fremstillet på basis af andre blyforbindelser: Andre præparater til modvirkning af bankning: || 3811 11 10 3811 11 90 3811 19 00 (2) Antioxydanter Antioxydanter, som anvendes i additiver til smøreolier: - antioxydanter med indhold af olier udvundet af jordolie: - andre antioxydanter: Antioxydanter anvendt i andre væsker, der anvendes til samme formål som mineralolier: || 3811 21 00 3811 29 00 3811 90 00 (3) Antistatiske additiver Antistatiske additiver til smøreolier: - med indhold af olier udvundet af jordolie: - andre: Antistatiske additiver anvendt i andre væsker, der anvendes til samme formål som mineralolier: || 3811 21 00 3811 29 00 3811 90 00 (4) Korrosionshæmmere Korrosionshæmmere til smøreolier: - med indhold af olier udvundet af jordolie: - andre: Korrosionshæmmere til andre væsker, der anvendes til samme formål som mineralolier: || 3811 21 00 3811 29 00 3811 90 00 (5) Antifrostmidler (antifrostadditiver) Antifrostmidler til smøreolier: - med indhold af olier udvundet af jordolie: - andre: Antifrostmidler til andre væsker, der anvendes til samme formål som mineralolier: || 3811 21 00 3811 29 00 3811 90 00 (6) Metaldeaktivatorer Metaldeaktivatorer til smøreolier: - med indhold af olier udvundet af jordolie: - andre: Metaldeaktivatorer til andre væsker, der anvendes til samme formål som mineralolier: || 3811 21 00 3811 29 00 3811 90 00 (7) Biocidadditiver Biocidadditiver til smøreolier: - med indhold af olier udvundet af jordolie: - andre: Biocidadditiver anvendt i andre væsker, der anvendes til samme formål som mineralolier: || 3811 21 00 3811 29 00 3811 90 00 (8) Termisk stabilitetsfremmende additiver Termisk stabilitetsfremmende additiver til smøreolier: - med indhold af olier udvundet af jordolie: - andre: Termisk stabilitetsfremmende additiv til andre væsker, der anvendes til samme formål som mineralolier: || 3811 21 00 3811 29 00 3811 90 00 (9) Jetbrændstof (ikke af petroleumstypen) Jetbrændstof af benzintypen (lette olier): Jetbrændstof, som ikke er af petroleumstypen (middelsvære olier): || 2710 12 70 2710 19 29 (10) Jetpetroleum (middelsvære olier): || 2710 19 21 (11) Jetpetroleum blandet med biodiesel[1]: || 2710 20 90 [1] forudsat at denne stadig indeholder 70 vægtprocent jordolier eller bituminøse mineralolier eller derover